
     REPUBLIKA HRVATSKA
     TRGOVAČKI SUD U OSIJEKU
  
U  I M E  R E P U B L I K E  H R V A T S K E

R J E Š E N J E


Trgovački sud u Osijeku, po sucu Dubravki Kuveždić, u stečajnom predmetu povodom zahtjeva FINANCIJSKE AGENCIJE RC ZAGREB, Podružnica Zagreb, Trg svibanjskih žrtava 1995. 1, OIB 85821130368 za pokretanje skraćenog stečajnog postupka nad dužnikom FRIGO-MPS d.o.o. za proizvodnju, građevinarstvo, montažu i servis rashladnih i toplinskih uređaja,inženjering i trgovinu Cerje, Podolnica 6, OIB 95351987539, MBS 080048891, dana 26. travnja 2017. godine,


r i j e š i o  j e 


1. Obustavlja se skraćeni stečajni postupak nad dužnikom FRIGO-MPS d.o.o. za proizvodnju, građevinarstvo, montažu i servis rashladnih i toplinskih uređaja,inženjering i trgovinu Cerje, Podolnica 6, OIB 95351987539, MBS 080048891.
1. Postupak će se nastaviti prema općim odredbama Stečajnog zakona.
1. Po pravomoćnosti rješenje predmet će se dostaviti stvarno i mjesno nadležnom Trgovačkom sudu u Zagrebu.


Obrazloženje


Dana 17. listopada 2016. godine na Trgovačkom sudu u Zagrebu je zaprimljen Zahtjev Financijske agencije RC ZAGREB, Podružnica ZAGREB za pokretanje skraćenog stečajnog postupka nad FRIGO-MPS d.o.o. Cerje, Podolnica 6, OIB 95351987539.

Visoki Trgovački suda RH u Zagrebu je rješenjem broj 31-Su-58/17 od 11. siječnja 2017. odredio Trgovački sud u Osijeku kao drugi stvarno nadležni sud za postupanje u stečajnim predmetima Trgovačkog suda u Zagrebu.
	Ovaj sud je pod brojem St-200/17-3 dana 1. ožujka 2017. objavio oglas sukladno odredbi članka 430. Stečajnog zakona (Narodne novine br. 71/15, dalje SZ)  kojim je pozvao direktora dužnika da u roku od 15 dana od dana objave ovog oglasa na e-oglasnoj ploči suda podnese javnobilježnički ovjerovljeni popis imovine i obveza dužnika na propisanom obrascu. Oglasom su pozvani i vjerovnici dužnika u roku od 45 dana od dana objave oglasa na e-oglasnoj ploči suda predložiti otvaranje stečajnog postupka nad dužnikom, te uplatiti predujam u iznosu od 10.000,00 kn za pokriće troškova postupka.
	Dužnik je podneskom od 17. ožujka 2017. dostavio sudu Prokazni popis imovine i obveza iz kojeg slijedi da je dužnik vlasnik nekretnina upisanih u zk. ul. br. 691 k.o. Šašinovec i u zk. ul. 8635 k.o. Sesvete te da ima tražbine prema točno navedenim pravnim i fizičkim osobama.   
	Vjerovnik GERMANE d.o.o. u stečaju je prijavio tražbinu u iznosu od 180.250,00 kn. 
	Budući je dužnik dostavio sudu dokaz da posjeduje imovinu, te  da je vjerovnik prijavio tražbinu, to nisu ispunjene pretpostavke za istodobno otvaranje i zaključenje skraćenog stečajnog postupka u smislu odredbe članka 431. ovog Zakona, te je sud u skladu s odredbom članka 433. SZ-a obustavio skraćeni stečajni postupak nad dužnikom, te riješio kao u izreci pod točkom 1., a postupak će se nastaviti prema općim odredbama Stečajnog zakona.

U Osijeku, 26. travnja 2017.


								       SUDAC:
								Dubravka Kuveždić, v.r.


POUKA O PRAVNOM LIJEKU:
Protiv ovog rješenje nezadovoljna stranka ima pravo žalbe  u roku od 8 dana , pismeno u 3 primjerka Visokom trgovačkom sudu u Zagrebu putem ovoga suda.


							       Za točnost otpravka
							        ovlašteni službenik:
							          Darija Miličević 

